הפועל נתניה (כדוריד)

הפועל נתניה היא קבוצת כדוריד ישראלית המשחקת בליגה הארצית. הקבוצה מארחת באולם הספורט של בי"ס ע"ש נעמי שמר (בן-גוריון לשעבר) בנתניה.

היסטוריה
בסוף שנות ה-90 קרס ענף הכדוריד בנתניה ולא עלה בידי גורמים אלו ואחרים להחיות בשנית. 

בשנת 2005, פנה שחקן העבר עו"ד רפאל, אל מספר שחקנים נתנייתים מקבוצת "אליצור נוף ים הרצליה" והציע להם להצטרף למועדון חדש. במקביל החל אחד השחקנים ערן בולוקן לסייע אף הוא בייסוד המועדון, והשניים חברו יחד תוך תיאום מספר פגישות עם מרכז הפועל, איגוד הכדוריד בישראל, עיריית נתניה, שחקנים, אחראי מתקנים, רשם העמותות ועוד. 
תודות למאמציו של איז'ו ויינר רכז הכדוריד ב"מרכז הפועל" שנרתם למשימה -קבוצה הבוגרים אושרה בחודש נובמבר על ידי כל הגופים ליטול חלק במשחקי הליגה הארצית בכדוריד. 
שושן קריסי, איש קבע ואחד משחקני העבר, אימן תחילה את הקבוצה. בתוך כך החלו להצטרף שחקנים נוספים ולהביע התעניינות, כך שבאימון הקבוצה הראשון הגיעו לא פחות מ-25 שחקנים.

בהמשך גילי טרייסר מונה למאמן והוביל את הקבוצה לצמרת הליגה, כאשר הקבוצה מפתיעה ונאבקת על העלייה ומסיימת במקום השני. 
בעונה השנייה הצטרפו שחקנים כמו: נאור אזולאי, אופיר דישון וגיא פרידקובסקי, שוער הקבוצה. גם בעונה השנייה סיימה הקבוצה במקום השני לאחר שהעלייה הוכרעה במשחק האחרון. ואמנם בעונת 2007/8 הצליחה הקבוצה בראשותו של גילי טרייסר לכבוש בפער גדול את המקום הראשון ולעלות לליגה הלאומית תוך שהיא מאבדת נקודה אחת בלבד בכל העונה.

הקבוצה מסתייעת במימון של מרכז הפועל, עיריית נתניה, עו"ד רפאל, המועצה להסדר ההימורים בספורט וספונסרים פרטיים. 

בעונת 2008/9 הקימה הקבוצה את בית הספר לכדוריד מחדש, תוך הקמת פרויקט ייחודי ובלעדי בארץ - מיני כדוריד. בנוסף הוקמה גם הפועל נתניה 2 אשר משחקת בליגה ארצית צפון .

בעונת 2011/2012, בעקבות ירידת הקבוצה הבכירה לליגה הארצית, נוצרה קבוצה יחידה המייצגת את המועדון בליגה הארצית, אשר מאמנה הוא אורי רפאל ומנהלה - מרדכי בן שאנן.

קבוצת הנשים
בשנת 2008 הקימו ליונל לוי, עולה חדש מצרפת, ונור פז, סטודנט להוראת חינוך גופני במכון וינגייט, קבוצת נשים שצורפה לליגה הלאומית בכדוריד נשים.

נכון ל-2012, בעקבות מיעוט שחקניות, אין קבוצת נשים פעילה בליגה.

הישגי הקבוצות

הפועל נתניה

 עונה  ליגה  מקום  משחקים  ניצחונות  תיקו  הפסדים  שערים  הפרש  נקודות  הערות  גביע 2005-06  ארצית צפון  2  18  14  1  3  497-436  41+  29     2006-07  ארצית צפון                     2007-08  ארצית צפון  1                עליית ליגה   2008-09  לאומית  7  18  6  1  11  419-459  40-  13    סיבוב שלישי 2009-10  לאומית                    סיבוב שלישי 2010-11  לאומית  10  18  3  2  13  435-490  55-  8  ירידת ליגה  סיבוב שלישי

הפועל נתניה 2

 עונה  ליגה  מקום  משחקים  ניצחונות  תיקו  הפסדים  שערים  הפרש  נקודות  הערות  גביע 2008-09  ארצית צפון  8  20  5  2  13  509-568  59-  12    סיבוב שני 2009-10  ארצית צפון                    סיבוב ראשון 2010-11  ארצית צפון  7  18  5  0  13  386-465  79-  10    סיבוב ראשון 2011-12  ארצית צפון                  פלייאוף עליה  2012-13  ארצית צפון                    

הפועל נתניה נשים

 עונה  ליגה  מקום  משחקים  ניצחונות  תיקו  הפסדים  שערים  הפרש  נקודות  הערות  גביע 2008-09  לאומית  10  18  3  0  15  193-428  235-  6    סיבוב ראשון 2009-10  לאומית                     2010-11  לאומית  10  20  2  0  18  235-564  329-  4    סיבוב שני 2011-12  לאומית                    

קישורים חיצוניים
 אתר הפועל נתניה
 אתר הקבוצה בפייסבוק

נתניה
נתניה
קטגוריה:נתניה: מועדוני ספורט